Rikunarita-ORG/Wikinium huggingface dataset:
# Det engelske samveldet

*Denne artikkelen omhandler Samveldet på 1600-tallet. Se Samveldet for informasjon om den moderne sammenslutningen av nasjoner.*

---

Samveldets flagg 1649-1651
Samveldets flagg 1651-1658
**Det engelske samveldet** (engelsk: **Commonwealth of England**) var den republikanske regjeringen som styrte først England og deretter hele Storbritannia med Skottland, Irland, koloniene og andre kronbesittelser fra 1649 til 1653, og fra 1659 til 1660, og ble etterfulgt av restaurasjonen i England. Samveldet ble opprettet etter dommen og henrettelsen av kong Karl I den 30. januar 1649. Republikkens eksistens ble erklært ved «En lov som deklarerte England for å være et samvelde», godkjent av Rumpparlamentet den 19. mai 1649, og kastet samtidig alle som støttet monarkiet ut av offentlige verv. Makten til Samveldet i begynnelsen hvilte hovedsakelig i parlamentet og det engelske statsrådet. I løpet av denne perioden fortsatte krigen, særskilt i Irland og Skottland mellom parlamentarikernes styrker og de som motsatte seg dem, som en del av hva som kalles den tredje engelske borgerkrig.

I 1653, etter tvangsmessig oppløsning av Rumpparlamentet, ble Oliver Cromwell erklært som *Lord Protector* av et forent «Samvelde av England, Skottland og Irland» under begrepet «regjeringens instrument», noe som innledet en periode som kalles for Protektoratet. Etter Cromwells død, og fulgt av en kort periode under hans sønn Richard Cromwell, ble Protektoratets parlament oppløst i 1659 og Rumpparlamentet tilbakekalt. Det var begynnelsen på en prosess som førte til gjenopprettelsen av monarkiet i 1660. Begrepet Samveldet benyttes tidvis for hele perioden 1649 til 1660 – en periode referert til av monarkister som Interregnum (avbruddet) – men andre historikere benytter begrepet begrenset for årene før Cromwells formelle overtagelse av makten i 1653.

## Se også

* Samveldet av nasjoner

## Referanser

## Litteratur

* Firth, C.H.; Rait, R.S., red. (1911): «September 1650: Act for the Repeal of several Clauses in Statutes imposing Penalties for not coming to Church» i: *Acts and Ordinances of the Interregnum, 1642–1660*, s. 423–425
* Schultz, Oleg, red. (14. mars 2010): «Scotland and the Commonwealth: 1651–1660», *Archontology.org*
* Sevaldsen, Jørgen; et al. (2007): *Angles on the English-Speaking World, V.7: The State of the Union: Scotland, 1707–2007*, Museum Tusculanum Press, , ISBN 978-87-635-0702-8, s. 39

## Eksterne lenker

* Mynter fra tiden under Samveldet 1649–1660, inkludert *halfcrowns*
# Twenty20-VM i cricket for menn

**Twenty20-VM i cricket for menn**, offisielt **ICC World Twenty20**, er verdensmesterskap i Twenty20-cricket. Mesterskapet arrangeres av det internasjonale cricketforbundet og består av 12 landslag som spiller kamper over 20 overe.

## Arrangerte mesterskap

Den første turneringen ble arrangert i Sør-Afrika i 2007, hvor India slo Pakistan med 5 poeng i finalen i Johannesburg.

|  |  |  |  |
| --- | --- | --- | --- |
| År | Arrangørland |  | Finale |
| Verdensmester | Resultat | Sølv |
| 2007 |  Sør-Afrika |  India | India vant med 5 poeng |  Pakistan |
| 2009 |  England |  Pakistan | Pakistan vant med 8 gjerder |  Sri Lanka |
| 2010 |  Vestindia |  England | England vant med 7 gjerder |  Australia |
| 2012 |  Sri Lanka |  Vestindia | Vestindia vant med 36 poeng |  Sri Lanka |
| 2014 | Bangladesh | Sri Lanka | Sri Lanka vant med 6 gjerder |  India |
| 2016 |  India |  Vestindia | Vestindia vant med 4 gjerder |  England |
| 2020 |  Australia |  |  |  |

## Eksterne lenker

* Offisielt nettsted

* (en) ICC World Twenty20 – kategori av bilder, video eller lyd på Commons
# Cricket under Asialekene 2010

**Cricket under Asialekene 2010**. Cricket var en av sportene under de 16. Asialekene som ble arrangert i Guangzhou i Kina. Det var første gangen cricket var med på programmet i Asialekene. Turneringene ble avviklet 13. til 29. november 2010. Det var ni herrelag og åtte damelag som deltok i turneringene.

## Medaljer

|  Cricket under Asialekene 2010 i Guangzhou  |
| --- |
|  Nr.  | Nasjon / Lag |    Gull    |    Sølv    | Bronse | Totalt |
| 1. |  Bangladesh | 1 | 1 | 0 | 2 |
| 2. |  Pakistan | 1 | 0 | 1 | 2 |
| 3. |  Afghanistan | 0 | 1 | 0 | 1 |
| 3. |  Japan | 0 | 0 | 1 | 1 |
| Totalt | **2** | **2** | **2** | **6** |

## Eksterne lenker

* Official website:cricket
# Cricket under Stillehavslekene 2011

**Cricket under Stillehavslekene 2011**. Cricket var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var sjette gangen som cricket var med på programmet under stillehavslekene. Det var kun en turneringer for menn, fire lag deltok.

## Medaljer

|  Cricket under Stillehavslekene 2011, Nouméa  |
| --- |
|  Nr.  | Nasjon / Lag |    Gull    |    Sølv    | Bronse | Totalt |
| 1. |  Papua Ny-Guinea | 1 | 0 | 0 | 1 |
| 2. |  Fiji | 0 | 1 | 0 | 1 |
| 3. |  Vanuatu | 0 | 0 | 1 | 1 |
| Totalt | **1** | **1** | **1** | **3** |

## Eksterne lenker

* Stillehavslekene 2011
# Teleskopord

**Teleskopord** (etter engelsk *telescope word*, som er synonymt med *portmanteau word*) er en lingvistisk benevnelse for et ord eller morfem som smelter sammen to eller flere grammatiske funksjoner. Det kalles også for kalles også **sammentrukket ord**.

**Portmanteau-ord** (flertall *portmanteaux*) blir også brukt, opprettet av Lewis Carroll, som betegnelse på slike ord. En folkelig bruk av *portmanteau* refererer til et ord som er dannet ved å kombinere både lyder og betydninger fra to eller flere ord. Ordet *portmanteau* er selv et portmanteau-ord i sin opprinnelige, franske betydning: en sammentrekning av *porte* (bære) og *manteau* (frakk) med den nye betydningen «stor koffert», «vadsekk» eller «frakkeholder» (person ved kongens side), eller det kan også bety et «klesstativ». Teleskopord er neologismer.

## Portmanteau-morfemer

Et **teleskopisk morfem** er et morfem som smelter sammen to grammatiske kategorier (se flekterende språk).

## Teleskopord

Det er vanlig at slike ord dannes ved å sette sammen første del av ett ord og siste del av et annet ord for å kombinere betydningen av de to ordene i en neologisme

Eksempler på teleskopord:

* blogg – We**blogg**bok
* botox – **bo**tulinum**toks**in
* brunsj – **br**eakfast l**unsj *nja* – **n**ei **ja permasorium – **perma**nent og provi**sorium smog – **smo**ke fo**g svorsk – **sv**ensk-n**orsk**

Teleskopord er også vanlig som navn:

* Texaco – **Texa**s **co**mpany
* Osram – **os**mium wolf**ram Wikipedia – **wiki** encyclo**pedia Bollywood – **B**ombay og H**ollywood labraduddel – **labrad**or retriever og p**uddel Brangelina – det tidligere kjendisekteparet **Bra**d Pitt og A**ngelina** Jolie
* Altinn – **alt**ernativ **inn**rapportering
* Wesensteen – Rolv **Wesen**lund og Harald Heide-**Steen** jr.

### Oppdiktede

* *Frogurt* fra *Simpsons* – **Fro**zen yo**g**h**urt**

## Referanser

## Se også

* Neologisme
* Katakrese
* Kontaminasjon
* Morfologi (lingvistikk)

## Eksterne lenker

* (en) Portmanteau – kategori av bilder, video eller lyd på Commons
# Lonely Planet

| Lonely Planet |
| --- |
| Lonely Planets hovedkontor i Melbourne |
| Bransje | Forlagsvirksomhet, turisme, turistindustri  |
| Etablert | 1972 |
| Eier(e) | Brad M. Kelley |
| Morselskap | BBC Worldwide (–2013) |
| Hovedkontor | Melbourne (Australia) |
| Land | Australia  |
| Grunnlegger(e) | Tony Wheeler, Maureen Wheeler  |
| Antall ansatte | 400 |
|  Nettsted  |  Offisielt nettsted (en)
 |
|  |

**Lonely Planet Publications** (vanligvis benevnt **Lonely Planet** eller **LP**) er et forlag som gir ut reisehåndbøker om land og byer i hele verden. Deres reisehåndbøker brukes mye av backpackere. Til og med 2004, hadde forlaget publisert rundt 650 titler om 118 land med et årlig salg på ca. 6 millioner guidebøker. Lonely Planet har sitt hovedkontor i forstaden Footscray i Melbourne, Australia.

## Referanser

## Eksterne lenker

* (en) Offisielt nettsted

* (en) Lonely Planet – kategori av bilder, video eller lyd på Commons
* "The Parachute Artist" – profil av Lonely Planet og the Wheelers fra *The New Yorker* magazine (april 2005)
* King of the Planet, Tony Wheelers intervju med Venkatesan Vembu, Daily News & Analysis
* Wheelers' kommentar på salget til BBC Worldwide
* Radiointervju med Tony Wheeler av Rick Steves
# Holiday Inn

| Holiday Inn |
| --- |
|  |
| Bransje | Hotellkjede  |
| Etablert | 1952 |
| Morselskap | IHG Hotels & Resorts (2003–) |
| Hovedkontor | Denham |
| Land | USA  |
| Produkt(er) | hotell |
| Grunnlegger(e) | Kemmons Wilson  |
| Adm.dir. | Michael D. Rose (1981) |
|  Nettsted  |  Offisielt nettsted (en)
 |
|  |

**Holiday Inn** er en kjede av hoteller med hovedkontor i Atlanta i USA.

Den ble grunnlagt i 1952 av Kemmons Wilson, som åpnet det første hotellet i Memphis. Kjeden var en forrretningsdivisjon i Bass Brewery fra 1988 til 2000, Six Continents fra 2000 til 2003, og har vært eiet av IHG Hotels & Resorts siden 2003. Den driver hoteller under navnene Holiday Inn, Holiday Inn Express, Holiday Inn Club Vacations og Holiday Inn Resorts.

## Referanser

## Eksterne lenker

* (en) Offisielt nettsted

* (en) Holiday Inn – kategori av bilder, video eller lyd på Commons
# Besant Nagar

Besant Nagar og Elliots beach
**Besant Nagar** er et distrikt i Chennai, som er oppkalt etter Annie Besant. Teosofisk Samfunns hovedkvarter er lokalisert der, sammen med danseskolen Kalakshetra Academy som ble grunnlagt av Rukmini Devi Arundale.

Også skolen *Reserve Bank Staff Quarters School* befinner seg i området.

Distriktet huser hovedsakelig rike folk og eminente personligheter, men omfatter også en del slum-kolonier som for det meste tilhører fiskere som har sitt levebrød i havet nær Besant Nagar-stranden.

Besant Nagar var opprinnelig et relativt stille sted. Populariteten til *Elliot's Beach* har imidlertid ført til økt trafikk og kommersiell virksomhet, deriblant et stort antall spisesteder.

Distriktet er også kjent for sine templer: Varasiddhi Vinayaka templet, Ashtalakshmi Kovil, Arupadai Murugan Kovil, Ratnagirishwarar Kovil og Velankanni-kirken.

## Eksterne lenker

* Varasiddhi Vinayaka templet
# The Baltimore Sun

| *The Baltimore Sun* |
| --- |
| Land | USA |
| Type | Dagsavis |
| Format | Fullformat nettavis |
| Frekvens | 1 dag |
| Grunnlagt | 1837; 188 år siden  |
| Eier(e) | Tribune Publishing |
| Språk | Engelsk |
| Politisk posisjon | Sentrum-høyre |
| Hovedkontor | Baltimore |
| ISSN | 1930-8965, 2573-2536 |
| OCLC | 244481759 |
| Nettsted | www.baltimoresun.c (en; 2022) proquest.umi.c cisweb.lexis-nexis.c... search.ebscohost.com... |
|

---

The Baltimore Sun på Commons |

The Baltimore Sun er Marylands største dagsavis som dekker lokale og regionale nyheter, hendelser, personer og næringer. Sun ble grunnlagt 17. mai 1837, av Arunah Shepherdson Abell og to ansatte. Familien Abell eide avisen til slutten av 1910 da familien Black hadde kjøpt seg opp til å kontrollere avisen. Avisen ble solgt i 1986 til Times-Mirror Company fra Los Angeles. Samme uken annonserte rivalen, *Baltimore News American*, eid av Hearst Corporation, at de ville stenge. Sun, som de fleste aviser i USA har hatt mye motgang de siste årene. De har tapt lesere, nyhetsdesken har blitt mindre og mindre, og konkurranse fra gratisavisen *The Baltimore Examiner*. I 2000 ble Times-Mirror company kjøpt av Tribune Company i Chicago.

## Referanser

## Eksterne lenker

* (en) Offisielt nettsted

* Offisielt nettsted

* Offisielt nettsted

* Offisielt nettsted

* (en) The Baltimore Sun – kategori av bilder, video eller lyd på Commons
# Akkare Akkare Akkare

| *Akkare Akkare Akkare* |
| --- |
| Generell informasjon |
| Genre | Komedie |
| Utgivelsesår | 1990 |
| Nasjonalitet | India |
| Varighet | 156 min. |
| Språk | Malayalam |
| Bak kamera |
| Regi | Priyadarshan  |
| Manus | Sreenivasan  |
| Musikk | Ouseppachan  |
| Foto | S. Kumar  |
| Foran kamera |
| Medvirkende | Mohanlal  |
| Annen informasjon |
|  |
| Premiere(r) | 1990 |
| Eksterne lenker |
| IMDb
 |

Akkare Akkare Akkare er en indisk film fra 1990, regissert av Priyadarshan.

## Handling

Når en uvurderlig gull-krone blir stjålet fra India, blir Ramdas og Vijayan sendt til USA for å få tilbake kronen. Den eneste ledetråden de har er pseudonymet «Paul Barber» og et stykke revet fra en svart skjorte. De blir ønsket velkommen av Sivadasa Menon (spilt av Nedumudi Venu) en tjenestemann fra den indiske ambassaden, og en venn av politi-kommissær Krishnan Nair. Etterforskningen deres blir finansiert av Sivadasa Menon. Men Dasan og Vijayan mistenker snart Sivadasa Menon for å være tyven, når han nekter å gi dem penger for etterforskningen dere.

Sivadasa nekter også å hjelpe Vijayan etter at han blir arrestert av amerikansk politi, på grunn av en misforståelse ved en butikk. Mistankene deres vokser når de overhører en samtale mellom Sivadasa og hans kone, som de tror handler om å selge den stjålne kronen for å slette bevis. I mellomtiden tror den virkelige kriminelle, en amerikansk gangster som heter Paul Barber at de to uskyldige mennene Surendran og Gopi faktisk er Dasan og Vijayan. Kommissær Krishnan Nair kommer også til USA etter at Sivadasa Menon forteller ham at Dasan og Vijayan misbruker penger, som egentlig skulle gått til ettforskningen for å skaffe tilbake kronen.

## Skuespillere

* Mohanlal som Ramdas
* Sreenivasan som Vijayan
* M. G. Soman som Krishnan Nair IPS / Akira Kurosawa
* Mukesh som Surendran
* Maniyanpilla Raju som Gopi
* Nedumudi Venu som Sivadasa Menon
* Parvathy som Sethulakshmi
* Sukumari

## Referanser

## Eksterne lenker

* (en) *Akkare Akkare Akkare* på Internet Movie Database

* (en) *Akkare Akkare Akkare* på The Movie Database – film

Autoritetsdata
# Sic

**Sic** er en merknad man setter i parentes for å indikere at en uvanlig staving eller skrivemåte for et ord, en frase eller et sitat skal leses eller skrives på nøyaktig den måten det er vist (at det altså ikke er en stavefeil), og derfor ikke skal rettes opp.

Sic kan ha to forskjellige betydninger; enten var stavefeilen gjort fra før av personen man siterer, men at det ville være ukorrekt å rette opp feilen, eller at det bare ser ut til å være en feil, men faktisk er korrekt. For eksempel, hvis man siterer en person som heter Sandra Ballock (altså ikke skuespilleren Sandra Bullock), kan man skrive «En lokal innbygger, Sandra Ballock (*sic*), sa i et intervju at …».

Sic kan også brukes sarkastisk, når man vil henlede leserens oppmerksomhet mot en dumhet eller på annen måte oppsiktsvekkende opplysning.

Hovedformålet med å bruke ordet er å unngå hyperkorreksjoner, det vil si feilaktige rettelser, det være seg tenkte korreksjoner eller endringer utført i teksten.

En vanlig misoppfatning er at «sic» står for det engelske «spelled incorrectly» (stavet feil), men det er en misforståelse, selv om «sic» ofte brukes når man vil peke ut en uvanlig eller ukorrekt stavemåte.

## Bruk i faste uttrykk

Ordet sic brukes også i noen faste latinske uttrykk:

* «Sic transit gloria mundi» («slik svinner verdens herlighet»)
* «Sic semper tyrannis» («slik alltid for tyranner»)

## Fotnoter

## Referanser